Werker vertel van laaste dae op Modise se plaasThandi Modise. Foto: Werner Beukes/SAPA Modise het Saterdag in ‘n verklaring gesê bewerings dat haar werkers die plaas verlaat het weens slegte behandeling is “ongegrond en kwaadwillig”. Volgens die Sunday Times se berig het Tebogo Moekaedi 47 dae op die plaas spandeer en is hy deur sy voorganger aangesê om die varke elke tweede dag te voer ten einde die kos wat oor was langer te laat hou. Moekaedi se voorganger het hom glo ook gewaarsku dat hy net R800 gekry het vir drie maande se werk. Polisiebeamptes en lede van die Nasionale Dierebeskermingsvereniging het verlede Saterdag Modise se plaas besoek. Varke op die plaas het die gevrekte varke begin vreet en het glo hul eie urine gedrink. Skape, ganse, bokke en eende het ook op die plaas gevrek. Die diere was glo vir sowat twee weke sonder water en kos. Daar was geen plaasarbeiders of elektrisiteit op die plaas nie en die waterpompe was gebreek. Volgens die Sunday Times se berig het Moekaedi se vrou en hul eenjarige kind by hom op die plaas aangesluit. ‘n Werkgewer van die Noordwes provinsiale regering wat Moekaedi gewerf het om op die plaas te werk, het vir hulle ‘n 10kg sak mieliemeel gegee. Die voorsiening van mieliemeel en voer vir die diere het egter later afgeneem. Die regeringswerkgewer het glo nadat die diere begin vrek het, vir Moekaedi gesê om die karkasse in ‘n diep put te gooi. “Ons het die gat tot bo gevul met beeste en varke. Ek het selfs gedink ons gaan hier doodgaan.” Moekaedi het glo ‘n werknemer op ‘n buurplaas genader wat vir hulle mieliemeel, tee en R5 se lugtyd gegee het. Moekaedi het sy ma gebel en sy het vir hulle geld gestuur sodat hulle die plaas kon verlaat. Modise se woordvoerder, Neo Moepi, kon nie Saterdagaand vir kommentaar bereik word nie. Moepi het egter Saterdag in ‘n verklaring die werkers se besluit om die plaas te verlaat as “bisar” en “onverklaarbaar” beskryf. Moepi het intussen gesê dit is Modise se “teenstanders” se skuld dat die werkers die plaas verlaat het en dat dié “inligting” aan Modise se prokureurs oorhandig is. “Dié ontwikkeling bevestig die vermoede dat die werkers se onverklaarbare optrede wat tot die tragiese gebeure op Modise se plaas gelei het, die gevolg is van haar teenstanders wat haar beeld wou skade aandoen.” Moepi sê Modise het intussen ‘n span aangestel om ondersoek in stel na hoekom werkers die plaas verlaat het, die oorsaak van ‘n veldbrand in die area sowel as hoekom daar nie krag en water was nie. – Sapa Lees ook: ANC sê oor Modise se plaas Video: ‘Ergste geval van dieremishandeling in 20 jaar’ ‘Modise moet van dieremishandeling aangekla word’ Varke verhonger, vreet glo mekaar op Modise se plaas